Felip (Felipe) Pedrell (født 19. februar 1841 i Tortosa, Spanien – død 19. august 1922 i Barcelona, Spanien) var en spansk komponist og pædagog.  Pedrell var en af de første betydningsfulde komponister og musikpædagoger i Spanien. Han underviste bl.a. Manuel de Falla, Enrique Granados, Isaac Albéniz og Roberto Gerhardt. Sidstnævnte skrev en symfoni, som var dedikeret til Pedrell: Homenaje a Pedrell.  Han har skrevet en symfoni, orkesterværker, operaer, folkemusik og kirkemusik.